Λιλή Τρικάλων

Ο οικισμός Λιλή ανήκει στο Δήμο  Πύλης (υπαγόταν  στο δημοτικό διαμέρισμα Παραποτάμου).  Οι μόνιμοι κάτοικοι φτάνουν τους 176 (απογραφή 2011), με την πλειονότητα να ασχολείται με γεωργικές ή κτηνοτροφικές ασχολίες. Πολλοί επιλέγουν το Λιλή, και γενικότερα τις γύρω περιοχές ως εναλλακτικό τόπο διαμονής διότι βρίσκονται σε προσιτή απόσταση από τις δύο πόλεις Τρίκαλα και Πύλη απ όπου μπορούν να εξυπηρετούνται, γι' αυτό το λόγο και παρατηρείται τα τελευταία χρόνια μία ήπια πληθυσμιακή αύξηση. Ο οικισμός περιβάλλεται σχεδόν περιμετρικά από τον ποταμό Ανάποδο, παραπόταμο του Πηνειού, ενώ αγροτεμάχια σε κοντινή απόσταση καλλιεργούνται συστηματικά. 
Ζήτημα αποτελεί και η ονομασία του οικισμού, αφού παλιότερα ονομαζόταν κατ' αποκλειστικότητα η Λιλή, ενώ σήμερα έχει επικρατήσει το ουδέτερο γένος (το Λιλή). Ευρισκόμενο στο κέντρο του νομού,αποτελεί χαρακτηριστικό χωριό της περιοχής του κάμπου της Θεσσαλίας . Η ποδοσφαιρική ομάδα του χωριού, αποτελούμενη από τους κατοίκους, δραστηριοποιείται σε τοπικό επίπεδο,ενώ το δημοτικό σχολείο του χωριού έχει πλέον παύσει τη λειτουργία του . Στο χωριό λειτουργεί ιδιωτικό κέντρο ξένων γλωσσών.

Εξωτερικοί σύνδεσμοι
http://dimospylis.gr
https://web.archive.org/web/20080421155312/http://www.3kala.gr/nomos_trikalon/dimoi_koinotites_show.asp?tID=9
http://stavrekaschool.weebly.com

Χωριά του νομού Τρικάλων
Δήμος Πύλης